|  |
| --- |
| **DOKUMENT ZA INTERNETSKO SAVJETOVANJE O NACRTU PROJEKTNOG ZADATKA** |
| **Nacrt****Projektnog zadatka za izradu projektno-tehničke dokumentacije dvorane Gimnazije Bjelovar i podzemne garaže** |
| **BJELOVARSKO-BILOGORSKA ŽUPANIJA** |
| **Početak savjetovanja****05. 12. 2023.** | **Završetak savjetovanja****05. 01. 2024.** |

 *RAZLOG DONOŠENJA*

|  |
| --- |
| U ovaj projekt smo krenuli zbog ne adekvatnog prostora za učenike i dodatnim potrebama za prostorom u kojem će se odvijati sportske, kulturne i ostale školske aktivnosti te zbog nužne potrebe odvijanja tjelesne kulture.Gimnazija Bjelovar od svog osnutka koristi najam dvorane grada Bjelovara za potrebe tjelesnoga odgoja. Isto tako, Tehnička škola i Obrtnička škola koristile bi navedenu dvoranu za svoje potrebe s obzirom da im je Bjelovarsko-bilogorska županija osnivač te bi time uštedjeli znatna financijska sredstva, a dvorana bi se mogla koristiti i za druge namjene.Također, u planu je osiguranje komercijalnog prostora unutar škole u kojem će se učenicima osigurati mogućnost konzumacije zdrave prehrane, snack obroka i sl.Izgradnjom dvorane, dodatnih učionica i kabineta želimo stvoriti nužni obrazovni standard i prostorne uvjete koji su neophodni zbog trenutno ograničenog prostora i odlaska djece u iznajmljenu dvoranu kako bi se održali sati tjelesne aktivnosti.Također, dodavanje podzemne garaže će poboljšati infrastrukturu škole, pružajući sigurno i praktično rješenje za parkiranje vozila učitelja, roditelja ili drugih zaposlenika.Parkiranje u našem gradu pokazalo se kao veliki problem upravo zbog čega je podzemna garaža nužna jer se njome pružaju dodatni prostor za parkiranje, čime se smanjuje potreba za površinskim parkiranjem. Podzemne garaže doprinose povećanju sigurnosti jer se vozila čuvaju u zatvorenom prostoru, smanjujući rizik od krađe, oštećenja ili vandalizma.Također, smanjenjem vremena provedenog u potrazi za parkirnim mjestom smanjuje se emisija štetnih plinova i onečišćenja zraka.Slijedom navedenog, ovaj projekt smatramo opravdanim, nužnim te bi njime povećali kvalitetu života naših stanovnika kao i standard obrazovanja. |

Pozivamo predstavnike zainteresirane javnosti da najkasnije do 05. siječnja 2024. dostave svoje prijedloge i primjedbe na nacrt **Projektnog zadatka za izradu projektno-tehničke dokumentacije dvorane Gimnazije Bjelovar i podzemne garaže** putem savjetovanja s javnošću na poveznici: <https://bbz.hr/savjetovanje>

Po završetku savjetovanja, svi pristigli prijedlozi, mišljenja i primjedbe bit će razmotreni te ili prihvaćeni ili neprihvaćeni, odnosno primljeni na znanje uz obrazloženja koja su sastavni dio Izvješća o savjetovanju s javnošću.

Ukoliko ne želite da Vaš prijedlog bude javno objavljen, molimo Vas da to jasno istaknete prilikom dostave prijedloga.